Per Morten Schiefloe

Per Morten Schiefloe (født 28. mars 1947 i Trondheim) er en norsk sosiolog. Han er professor i sosiologi ved NTNU. Hans forskningsarbeider er særlig knyttet til to hovedfelt: Organisasjonssosiologiske problemstillinger innen utvikling og endring, kultur, innovasjon og sikkerhet; nettverksteoretiske problemstillinger innen nærmiljø, nettverk i organisasjoner og sosial kapital. Han har i en årrekke vært ansvarlig for emnet «Innføring i sosiologi».Han er mag.art. i sosiologi fra Universitetet i Oslo (1973), og ble dr.philos. i sosiologi ved Universitetet i Trondheim i 1987 med avhandlingen Nærmiljø i bysamfunn.
Han er professor ved Institutt for sosiologi og statsvitenskap, NTNU, siden 1991. 
Han er også forskningssjef ved Studio Apertura, NTNU Samfunnsforskning. Studio Apertura ble opprettet i 1998 som et tverrfaglig program for problemstillinger knyttet til organisasjonsmessige utfordringer og omstillinger i kunnskapsintensive organisasjoner. Forskningssenteret hadde grunnfinansiering fra Statoil fra 1998 og fram til 2010, og har senere blitt et etablert og sentralt miljø for organisasjonsforskning i Norge. Med Schiefloe som daglig leder har senteret gitt arbeidsplass til en lang rekke PhD stipendiater fra mange ulike fagretninger, samt vært et viktig forskningsmiljø for masterstudenter fra NTNU.  


== Medlemskap og verv (utvalg) ==
Schiefloe har, og har hatt, mange verv og vært leder for en lang rekke forsknings- og evalueringsoppdrag, innenfor forskning og høyere undervisning.
medlem av det regjeringsoppnevnte «Underdalsutvalget», som utarbeidet NOU 1995:28. Denne ledet til opprettelsen av NTNU i 1996.
prodekan ved Det samfunnsvitenskapelige fakultet, Universitetet i Trondheim (AVH) 1987–1990
dekan ved Det samfunnsvitenskapelige fakultet, AVH, 1990–1992
styreformann og daglig leder av forskningsstiftelsen Senter for Samfunnsforskning 1983–1988
styreformann i "Stiftelsen Allmennvitenskapelig Forskning i Trondheim" 1996–1994
daglig leder "Stiftelsen Allmennvitenskapelig Forskning i Trondheim" 1987–1989
ordfører i Kollegierådet ved Universitetet i Trondheim 1990–1992
ordfører i Nasjonalt fakultetsmøte for samfunnsfag
leder for Nordisk evalueringsutvalg for sosialpolitisk institutt i Oslo
medlem av høgskolestyret i Sør-Trøndelag 1994–1997
styremedlem i SINTEF Teknologiledelse 1996–2000
styreleder i Norsk institutt for forskning om oppvekst, velferd og aldring (NOVA) 1996–2004
faglig rådgiver for STATOILs konsernstab for Organisasjons- og lederutvikling/STATOIL Endringsstøtte og STATOIL UPN 1994–2005
assisterende prosjektleder for Program for Anvendt Koordineringsteknologi PAKT, med Tor G. Syvertsen som leder, 1993–1997


== Publikasjoner ==
Boken "Mennesker og samfunn. Innføring i sosiologisk forståelse" fra 2003, som er en lærebok for studenter på begynnernivå på universitet og høgskoler, fikk Fagbokforlagets Fagbokpris i 2001. Den ble også utgitt i ny utgave i 2011. Boken "Sosiale landskap og sosial kapital" skrevet av Schiefloe og Inge Bø ble utgitt av Universitetsforlaget i 2007 og har senere blitt utgitt i ny utgave i 2015.   

(no) Publikasjoner av Per Morten Schiefloe i BIBSYS
(no) Publikasjoner av Per Morten Schiefloe i forskningsdokumentasjonssystemet CRIStinI tillegg til å skrive lærebøker og annen faglitteratur, er Schiefloe en aktiv kronikkforfatter. I kronikkene, som regel i Adresseavisen, drøfter han både saker knyttet til NTNU som institusjon, og presenterer sosiologiske problemstillinger og emner på en populærvitenskapelig måte.


== Referanser og noter ==


== Kilder ==
NTBtekst (12. mars 1997). «Per Morten Schiefloe 50 år 28. mars». 
NTNU Samfunnsforsknings informasjon om Schiefloe
Schiefloes profilside, med CV, på NTNU.no


== Eksterne lenker ==
Sjursen, Liv Ragnhild (16. januar 2015). «Vi må spille på hverandre for å prestere godt». Gemini.no.